Ромашкин Валериан Фёдорович
Валериан Фёдорович Ромашкин — (1950, чӳк, 19, Анатри Тимĕрçен ялĕ, Чăнлă районĕ, Чĕмпĕр Ен çур.) — чăваш сăвăçи, прозăçи.

Чăваш халăх ăсчахĕ, Чăваш наци культурин тава тивĕçлĕ ĕçченĕ, Раççей журналисчĕсен Пĕрлешĕвĕн пайташĕ.

Кун-çулĕпе ĕçĕ-хĕлĕ 
Валериан Ромашкин 1950 çулхи чӳкĕн 19-мĕшĕнче Чĕмпĕр облаçĕн Чăнлă районĕнчи Анатри Тимĕрçен ялĕнче çĕр ĕçченĕн çемьинче çуралнă. Ялти шкулта виçĕ çул вĕреннĕ хыççăн çемьи çак районти Телешковкăна куçса кайнă. Асăнна  ялта сакăр çуллă шкултан вĕренсе тухсан Çинкĕлте педучилищĕре пĕлӳ пухать.

1970 çулта вĕрентӳçĕ ĕçне пикĕнет. Пĕр хушă тăван ялĕсенче — Вăта тата Анат Тимĕрçен —  "Память Куйбышева" колхозра комсомол йĕркелĕвĕн секретарĕ вырăнĕнче тимлет.

1979 çулта Чĕмпĕрти И. Н. Яковлев ячĕллĕ патшалăх педагогика институтĕнчен вĕренсе тухать, тĕрлĕ шкулта ĕçлет.

1982 çулта Чăнлă районĕнчи çутĕç пайĕн методисчĕ пулса тăрать. Кунтан ăна ССКП райкомне ĕçе чĕнеççĕ. Унта инструктор, пай ертӳçи пулса ĕçлет. 1985 çулта Чăнлă районĕн хаçачĕн редакторĕн ĕçне кĕрет.

1989 çулта облаçра тăван чĕлхепе "Канаш" хаçат пичетленме тытăнсан унăн тĕп редакторĕ пулать.

Кĕнекесем 
 "Чуваши Симбирского Поволжья", Чĕмпĕр, 1998.

Хисепĕсем 
 Чăваш халăх ăсчахĕ
 Чăваш наци культурин тава тивĕçлĕ ĕçченĕ
 Хисеп грамоти, Чăваш Республиуин Информаци министерсви

Вуламалли 
 "Шевле çути", редакторĕ Н.Н. Ларионов, Чĕмпĕр, "Чĕмпĕр кĕнеки", ISBN 4-8426-0229-6.

Асăрхавсем 

Çыравçăсем, алфавитпа
Сăвăçсем, алфавитпа
Чăваш çыравçисем
Чăваш сăвăçисем
Раççей çыравçисем
Раççей сăвăçисем
1950 çулта çуралнисем
Чӳкĕн 19-мĕшĕнче çуралнисем
Халĕ пурăнакансем
Пĕрлĕх ĕçченĕсем
Чĕмпĕр облаçĕнче çуралнисем